CELEX: C2007/269/94
Language: sk
Date: 2007-11-10 00:00:00
Title: Vec T-325/07: Žaloba podaná 3. septembra 2007 – Caisse Fédérale du Crédit Mutuel Centre Est Europe/ÚHVT (SURFCARD)

10.11.2007   
            
            
               SK
            
            
               Úradný vestník Európskej únie
            
            
               C 269/52
            
         Žaloba podaná 3. septembra 2007 – Caisse Fédérale du Crédit Mutuel Centre Est Europe/ÚHVT (SURFCARD)
   (Vec T-325/07)
   (2007/C 269/94)
   Jazyk žaloby: francúzština
   Účastníci konania
   
      Žalobca: Caisse Fédérale du Crédit Mutuel Centre Est Europe (Štrasburg, Francúzsko) (v zastúpení: P. Greffe a J. Schouman, advokáti)
   
      Žalovaný: Úrad pre harmonizáciu vnútorného trhu (ochranné známky a vzory) (ÚHVT)
   Návrhy žalobcu
   
               —
            
            
               zrušiť rozhodnutie prvého odvolacieho senátu ÚHVT zo 14. júna 2007, vec R 1130/2006-1 v rozsahu, v akom zamietlo zapísať ochrannú známku Spoločenstva „SURFCARD“, prihláška č. 3 837 564, pre časť tovarov a služieb uvedených v triedach 9, 36 a 38,
            
         
               —
            
            
               zapísať ochrannú známku Spoločenstva „SURFCARD“, prihláška č. 3 837 564, pre všetky navrhované tovary a služby.
            
         Žalobné dôvody a hlavné tvrdenia
   
      Prihlasovaná ochranná známka: slovná ochranná známka „SURFCARD“ pre tovary a služby zaradené do tried 9, 36 a 38 (prihláška č. 3 837 564).
   
      Rozhodnutie prieskumového pracovníka: čiastočné zamietnutie zápisu.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 7 ods. 1 písm. b) nariadenia Rady (ES) č. 40/94 (1) tým, že podľa žalobcu, a na rozdiel od odôvodnenia napadnutého rozhodnutia, pojem „SURFCARD“ je nezávislý a má rozlišovaciu spôsobilosť vo vzťahu k uvádzaným tovarom a službám.
   
      (1)  Nariadenie Rady (ES) č. 40/94 z 20. decembra 1993 o ochrannej známke Spoločenstva (Ú. v. ES L 11, 1994, s. 1; Mim. vyd. 17/001, s. 146).